Situación aproximada do pobo dos albións na provincia romana da Gallaecia.
Os **albións** (en latín: *Albioni*) eran un pobo galaico da Gallaecia, comprendidos dentro do Convento xurídico lucense, que se situarían no territorio costeiro comprendido das marxes do Navia, no que na actualidade é a Asturias occidental.

Etimoloxía
----------

É posible que o nome dos albións proveña da raíz celta \*albiyo- "mundo (superior)" ou "país". Pode ter relación co antigo nome da Illa de Gran Bretaña, que era *Albion*.

Fontes e situación
------------------

Castro de Coaña.
Os albións aparecen citados como *gentes* en Plinio o Vello, 4, 20,111 e indicando que vivían ao oeste do río Navia; Claudio Tolomeo nomea o mesmo río como *Navialbión*, confirmando a situación deste grupo. Segundo J. L. Maya, os albións, os egobarros e os cibarcos estaban constituídos por diversos castros vinculados ou confederados entre eles.

Ó seu territorio correspondería o castro de Coaña, que probablemente foi a súa capital.

Estela de Nicer
---------------

*Artigo principal**:* Estela de Nicer.
Estela de Nicer.
Foto da estela.
A estela de Nicer é unha estela funeraria en 1932 no concello asturiano da Veiga, na desembocadura do río Eo. A inscrición está dedicada a Nicer, un "príncipe" dos albións (*principis Albionum*), o que dá pé a pensar que podían estenderse até este último río, no que, en último extremo, se atoparían cos egobarros, outro pobo galaico. A estela está exposta no Museo Arqueolóxico de Asturias, en Oviedo.

Non existe acordo sobre a súa datación. O feito de que a persoa á que fai referencia fose dunha tribo prerromana podería datalo cara ao século I, mais a aparición do Crismón cristián que coroa a epígrafe indica que podería ser posterior.


> 
> 
> XP  
> NICER  
> CLUTOSI  
> Ɔ CARI  
> ACA  
> PRINCI  
> PIS AL  
> BIONU  
> M AN  
> LXXV  
> HIC S EST
> XP  
> Nicer  
> (fillo) de Clutoso  
> (do castro) de Cariaca,  
> (da casa) do príncipe  
> dos Albións,  
> de 75 anos,  
> xace aquí
> 
>

Notas
-----

1. 1 2  Definición de albión no *Dicionario de Galego* de Ir Indo e a Xunta de Galicia.
2. ↑  *Tabula Imperii Romani K-29, Porto: Conimbriga, Bracara, Lucus, Asturica*, (Madrid, 1991) 20-21; Richard J.A. Talbert (ed.), *Barrington Atlas of the Greek and Roman World*, map 24, E1.
3. ↑  Delamarre (2003) p. 37; Koch (2006) s.v. albio, albiones.
4. ↑  Pliny. "Natural History Book 4". University of Chicago. Consultado o 7 de xuño de 2011.
5. ↑  Vid. Maya González, J.L. *Enciclopedia temática de Asturias, 11*. p. 65.
6. ↑  González García, Francisco Javier. *Los pueblos de la Galicia céltica*. p. 534. Consultado o 9 de xuño de 2020.
7. ↑  *L'Année épigraphique* (1946), 121.

Véxase tamén
------------

### Outros artigos

* Lista de tribos celtas
* Topónimos célticos en Galicia

### Bibliografía

* Delamarre, Xavier (2003) *Dictionnaire de la langue gauloise*. Editions Errance. ISBN 978-2-87772-369-5.

| * v
* c
* e
Pobos galaicos e ástures |
| --- |
| Galaicos bracarenses | Anfílocos · · Avobriguenses · Bibalos · Brácaros · Callaecos · Coelernos · Equaesos · Grovios · Helenos · Interamnicos · Leunos · Límicos · Luancos · Lubenos · Nebisocos · Narbasos · Nemetatos · Quarquernos · Seurbos · Tamaganos · Turodos |  |
| Galaicos lucenses | Albións · Arróns · Ártabros (Brigantinos · Lapatiancos) · Baeduos · Cibarcos · Cilenos · Caporos · Egobarros · Iadovos · Lemavos · Nerios · Poemanos · Praestamarcos · Seurros · Supertamarcos |
| Ástures | Amacos · Bedunienses · Brigaecinos · Guigurros · Lancienses · Lougueos · Lugones · Orniacos · Pésicos · Saelinos · Superatios · Tiburos · Zoelas |
| Outros | Oestrimnios · Saefes |


|  |  |
| --- | --- |
| Control de autoridades | 
* Wd: Q340098
* Pleiades: 236322

 |